cyanic-selkie/wikianc huggingface dataset:
Heis
Det finnes også utendørs heiser som den 326 meter høye Bailong-heisen i Kina som stod ferdig i 2002, verdens høyeste utendørs heis ifølge Guinness World Records. En annen kjent utendørs heis er Elevador de Santa Justa i Lisboa.
Blekkspruter
I Norge er de vanligste tiarmede blekksprutene akkar og Loligo forbesi.
Kjell Knarvik
Som hopper vant han fem av seks renn i uttagningen til Vinter-OL 1952, men etter å ha skadet seg i et renn i Holmenkollen måtte Knarvik melde forfall. Han ble imidlertid med i den norske hopptroppen til Ski-VM 1954 i Falun, og der overrasket han med å bli beste norske hopper med sin fjerdeplass.
IAI Harpy
IAI har solgt Harpy til blant annet Tyrkia, India og Kina. I 2004 ble det en strid mellom USA og Israel hvor USA beskyldte Israel for å selge avansert militær teknologi til Kina. Harpy var blitt solgt til Kina for om lag 55 millioner dollar i 1994, og da de kom tilbake ti år senere for å bli oppgradert, mente USA at Israel burde annullere kontrakten. Man hevdet at det var amerikansk teknologi i dronene. Dronene ble returnert til Kina uten å bli oppgradert, og hendelsen kjølnet forholdet mellom USA og Israel, som ble satt ut av Joint Strike Fighter-programmet. Men året etter har Israel bekreftet at de atter er med i programmet.
Fjellflokkfamilien
Fjellflokkfamilien (Polemoniaceae) er en plantefamilie i lyngordenen (Ericales). Den deles i tre underfamilier.
Fjærsynet
I samtlige episoder var det satt opp et program om sauesykdommen «Bææædi», som hver dag måtte gå ut av ulike årsaker (for eksempel at programlederen var blitt forkjølet). Til slutt ble programmet vist på lørdag, da «Broadway Live - by satellite» gikk ut.
Gul trompetsopp
Beskrivelse
Hatten kan være mørk, nesten svart. Under hatten er det tydelige ribber som er nedløpende på stilken. Som regel er de glattet nesten helt ut nærmest stilken. Stilken er hul og lysende gul, nesten over i en lys orangetone. Det er ikke et skille i fargen på stilken og undersiden av hatten.
O (kana)
Herkomst
お og オ stammer begge fra kanji-tegnet 於. Denne kom fra Kina via det såkalte man'yōgana (万葉仮名), forløperen til hiragana og katakana.
Cremastocheilini
Cremastocheilini er en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.
Arion subfuscus
Levevis
Arion subfuscus er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre gjensidig. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.
Inka Dinka Doo
Ann-Margret spilte inn sangen og ga den ut på albumet The Vivacious One i 1962.
Urindoeuropeisk
Når?
Det finnes flere konkurrerende hypoteser angående når og hvor urindoeuropeisk ble talt. Den mest aksepterte tilsier at språket ble snakket i det nåværende Ukraina og sydlige Russland omkring 3500 f.Kr., da de første vognene med hjul ble introdusert i det nordøstlige Europa og svartehavsområdet. Det eneste man vet med sikkerhet er at språket må ha forgrenet seg til innbyrdes forskjellige datterspråk ved midten av 2000-tallet f.Kr. De vanligste estimatene av tidsrommet mellom urindoeuropeisk og de første daterte tekstene (omkring 1800-tallet f.Kr.) varierer fra omkring 1 500 til 2 500 år, med ytterliggående forslag som divergerer opptil enda 100 % på hver side.
Labialer
skrives som gruppe med symbolet P. var et meget sjeldent fonem; dette er ett av argumentene til fordel for glottalteorien, siden det synes som om språk som har ejektive lukkelyder oftest ikke har en ejektiv labial lukkelyd.
Sverre Leiro
Leiro var også i en periode president i Hovedorganisasjonen Virke.
Agens (språkvitenskap)
På norsk blir vanligvis en situasjon beskrevet av en setning, handlingen av et verb i setningen og agens av en nomenfrase (NP). Et eksempel er setningen «Pål skrev boken», hvor Pål er agens. På visse språk er agens bøyd eller markert på en annen måte for å vise den grammatiske rollen, på japansk er f.eks. agens vanligvis markert med affikset |ga| (hiragana: が).
Agensbegrepet er ganske enkelt å forstå, men notorisk vanskelig å definere. Typiske egenskaper ved agens er at referenten har vilje, er bevisst eller kan oppfatte, forårsake endringer i en tilstand, eller beveger seg. Lingvisten David Dowty tok med disse egenskapene i sin definisjon av en proto-agens, og foreslo at den nominale frasen med flest av proto-agens' egenskaper og færrest egenskaper til proto-patiens typisk vil være agens i en setning. Således unngår man å måtte velge en viss mengde nødvendige og tilstrekkelige egenskaper. F.eks. vil setningen «Energien hans overrasket alle» ha «energien hans» som agens, selv om referenten til denne nominale frasen ikke innehar alle de typiske agens-aktige egenskapene (oppfattelsesevne, bevegelse, vilje).
Arion alpinus
Den er utbredt i alpene i Europa.
Frogner skole (Oslo)
Historie
Skolen er en direkte videreføring av Gjertsens Skole for den høiere Almenuddannelse som i 1899 flyttet fra sine lokaler ved St. Olavs plass. Gjertsen skole hadde på den tiden vokst seg for store til skolebygget de var i. Etter at stifteren Fredrik Gjertsen noen år tidligere hadde trukket seg ut av skolestyret, gikk den nye bestyrer M. Gjør inn for å finne et bedre alternativ for videre drift. Det ble etablert et interessentskap som inkluderte syv lærere ved Gjertsen skole. Det ble bygget ny skole i Nils Juels gate, tegnet av den arkitekt Ove Laurentius Ekman i jugendstil, beregnet på 300 elever. Bygget stod ferdig i august 1899, og året etter fikk den nye skolen navnet Frogner Høiere Almenskole. Skolen fortsatte tilbudet fra Gjertsen skole med høyere utdannelse.
Etter at skolen åpnet ble interessentskapet oppløst den 1. september 1899, og skolen overtatt av Thorvald Prebensen og cand.mag. Fredrik Gjertsen, sønn av skolestyrer Frederik Gjertsen. Prebensen tiltrer som enebestyrer og Gjertsen som overordnet lærer. De første årene etter århundreskiftet led Christiania under økonomisk nedgang, og skolens elevtall sank. Skolen slet i årene 1900-1903 med store økonomiske underskudd, men under ledelse av skolebestyrer Prebensen kjøpte Frogner skoles interessentskap i 1903 naboskolen i Niels Juels gate 56, Nissens pikeskole. Skolen fikk da felles økonomisk administrasjon. Den pedagogiske ledelsen forble adskilt da Nissens pikeskole gjennom egen bestyrelse valgte å være uavhengig av Frogner skole. Skolen tilbød søskenmoderasjon og samkjøringen av skolene viste seg å være veldig lønnsomt. Tilgangen til nye elever steg. Frogner skole utvidet i 1907-1908, og den store bygningen som senere skulle gå under navnet Lille-Frogner ble oppført i President Harbitz' gate 3. Etter dette fulgte ti gode år for skolen, før første verdenskrig igjen snudde tidene. Dårlig økonomi og liten tilgang på nyutdannede lærere ble mange av de private skolene oppkjøpt av kommunen i denne perioden, og drevet videre under kommunal drift. Blant disse var Frogner skole og Nissens Pikeskole i 1918.
Rødskogsnegl
Rød, svart og brun skogsnegl
Skov-og Naturstyrelsen i Danmark gjør i melding den 27. februar 2009 oppmerksom på at forskere fra Århus Universitet er i gang med å undersøke de genetiske forskjellene mellom rød, svart og brun skognegl. Foreløpig tyder undersøkelsesresultatene på, at det rent genetisk ikke er grunn til å oppdele de tre arter. Hittil har forskjeller i kjønnsorganenes oppbygning vært det kjennetegn som har skilt artene. Men betydningen av denne forskjellen er nå til diskusjon.
Levevis og vurdering av trusselnivå
Rødskogsnegl lever for det meste av ulike (ofte råtnende) plantedeler. Foretrekker nedbrutt plantemateriale fremfor levende planter. Den er derfor viktig i nedbrytningsprosessen av plantemateriale i naturen. Den har en raspetunge (radula) som den rasper i seg maten med. Den kan også spise døde dyr (åtsler) og dyreekskrementer. Ofte spiser den avlivede artsfeller.
Gjenfunnet, identifisert men nå forfulgt i Norge
I juli 2008, etter 109 år, ble rødskogsnegl offisielt gjenfunnet i Selbu, Sør-Trøndelag, men den ble allerede observert på funnstedet i 1995 uten rapportering. Bioforsk, ved professor Arild Andersen samt Fil.dr Ted von Proschwitz fra Göteborgs Naturhistoriska Museum har bekreftet funnet som Arion rufus. Sneglen har trolig som i Bergen blitt introdusert ved menneskelige aktiviteter. I juli 2008 i Selbu ble rødskogsnegl av kommunen, ukeavisa Selbyggen og privatpersoner først forvekslet med brunskogsneglen. Da sneglen var vitenskapelig identifisert som rødskogsnegl, ble nyheten i sommeren 2008 av dagspressen og NRK introdusert under dramatiske overskrifter som: "Ny snegleart truer Norge" (Aftenposten 09.07.2008) og "Store vesen med fantastisk luktesans" (NRK Trøndelag 09.07.2008) og "Denne nykommeren sprer frykt" (Adresseavisen 09.07.2008). Dette utløste stor panikk og følgende kommunalt organisert dugnad til sneglebekjempelse. Til og med den 21. juli 2008 ble det under stor pressebevåkenhet drept minst 1200 eksemplarer av rødskogsnegl i Selbu.
Arthur Conan Doyle
Møte med det overnaturlige
Han var absolutt overbevist om troverdigheten til noen fotografier som det ble påstått forestilte noen alver, de såkalte Cottingley-bildene, og som han trykket i boken, sammen med teorier om at alver og ånder kunne eksistere. Cottingley-bildene ble senere avslørt som et falsum, men da var Doyle død.
Hekseprosessene
Trolldomsprosessene i Norge
Trolldomsprosessene var vanlige rettsprosesser der kongen i Danmark-Norge ga lovene, og domstolene var de lokale bygdetingene (laveste instans på den tiden) som dømte etter trolldomslovene. Prestene hadde ikke noen formell rolle i disse prosessene.
1600-tallet
Mye tyder på at prosessregelen i norsk lov som krevde to samstemte vitner for å dømme skyldig, ble tilsidesatt. Det samme gjaldt lovene fra 1547 med tilsidesettelse av anklager fra personer som selv var siktet i trolldomssaker, og forbud mot bruk av tortur. I Finnmark forklarte en kone på tinget i 1627 at hun hadde betalt samen Kvive Bårdsson for å skaffe hennes mann seilvind til hjemreisen. Saken endte på tinget fordi vinden ble for sterk. Båten forliste, og de fem mennene druknet. Bårdsson forklarte at han fremkalte vind ved å vaske høyre fot i stille sjø og rope «havvær» eller «landvær». En gang hadde han dyppet en grisunge i sjøen i stedet, men den sprellet slik at vinden ble for sterk. På spørsmål om Bårdsson mestret gand, forklarte han om runebommen. Han ble dømt til døden på bålet for å ha brukt «djevelskunster» som resulterte i forliset. Tinget fikk også mange saker om heksenes værmagi mot lensherrens skip.
Sauron
Sauron er en karakter i trilogien Ringenes herre av J.R.R. Tolkien. Sauron er antagonisten i Ringenes herre. Han er skaperen og mesteren av den ene ringen. Han er også med i Silmarillion, som en av Morgoths tjenere.
Salisbury Court Theatre
Pepys' berømte Dagbok har gitt informasjon om de skuespill som ble framført ved Salisbury Court Theatre etter at det ble gjenåpnet. Han så Fletchers The Mad Lover (Den gale elsker) den 9. februar 1661, Middleton og Rowleys The Changeling (Byttingen) den 23. februar hvor Thomas Betterton spilte De Flores; Massingers The Bondman den 1. mars (med Betterton igjen); Fletcher og Massingers The Spanish Curate (Den spanske kapellan) den 16. mars; Heywoods Love's Mistress (Kjærlighetselskerinnen) den 2. mars; og Fletchers Rule a Wife (En hustrus styre) og Have a Wife (Ha en hustru) den 1. april. Datoene er i henhold til den nye kalender.
Sauron
Andre tideverv
Etter å ha gjemt seg i rundt tusen år, tok Sauron på seg en vakker ham i andre tideverv og kalte seg selv for Annatar, gavenes herre. Han ble god venn med de alviske smedene i Eregion og lærte dem magiens kunst. Ikke alle alvene stolte på ham – primært Galadriel av Lothlórien og Gil-galad, som var høykonge over noldoene. Men ikke alle hørte på dem. Ikke lenge etter smidde alvene de tre maktens ringer, og i all hemmelighet smidde Sauron Den ene ringen i Orodruins flammer, som skulle herske over de andre ringene. Mens han smidde Ringen, la han samtidig inn det meste av sin livskraft i Ringen.
Hekseprosessene
Dagens hekseprosesser
Forskere regner med at det er drept like mange anklagede hekser i Afrika i femtiårsperioden 1956–2006, som alle de som ble brent i løpet av europeisk historie. I kolonitidens Afrika ble det innført forbud mot hekseforfølgelser, men ved kolonitidens opphør er disse lovene gradvis blitt fjernet fra lovverket i de fleste afrikanske land.
Piggkutling
Piggkutling (Buenia jeffreysii) er en fiskeart i gruppen kutlinger.
Sauron
Tredje tideverv
Da Sarumanns hær ble knust i slaget ved Helmsdjupet, brukte Aragorn palantíren som en gang tilhørte Orthanc for å vise seg selv til Sauron. Han kom fram til den konklusjonen at Aragorn hadde ringen, og sendte en hær som var ledet av hans mektigste tjener – den tidligere Heksekongen av Angmar, Ringskrømtenes konge – for å utslette hele Minas Tirith i det som ble kjent som slaget på Pelennor-enga.
Parastasia
Parastasia er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Daniel Mulville
Han var en kortere periode konstituert administrator for NASA, en posisjon som han ble tildelt den 19. november 2001, som følge av oppsigelsen til Daniel Goldin som tidligere administrator. Mulville satt som administrerende direktør for NASA frem til Sean O'Keefe ble bekreftet av det amerikanske senatet til denne posisjonen, den 21. desember 2001. Mulville har mottatt flere medaljer og utmerkelser, blant disse var Distinguished Service Medal, Outstanding Leadership Medal og Distinguished Executive Rank Awards.
Naturalis Historia
Naturalis Historia er et stort vitenskapelig verk eller en encyklopedi skrevet av Plinius den eldre. Verket er skrevet rundt år 77, og består av 37 bøker og inneholder en samling av fakta og allegoriske fakta.
Sagaen om Isfolket
Isfolket lever under en slektsforbannelse som begynte med forfaderen Tengel den Onde. Forbannelsen gjør at én person i hver generasjon – en "rammet" – vil tjene det onde. De rammede individene kjennetegnes av gule katteaktige øyne, og mange har også misformede skulderblad som ender med en spiss oppover, og fremtredende mongolske trekk. Andre igjen er usedvanlig vakre. De har alle magiske evner, men også potensialet for bunnløs ondskap. Noen av de rammede velger å kjempe mot ondskapen inni seg, mens andre omfavner den.
Foreninger
Det finnes opptil flere interesseforeninger for Margit Sandemos forfatterskap, ofte med særlig fokus på Sagaen om Isfolket. I Finland har de hatt foreningen Fiff, I Sverige er Sviff (Svenska Isfolketföreningen) og NMSS (Nordic Margit Sandemo Society) verdt å nevne, og i Norge var Niff (Norsk isfolketforening) den første som startet opp tidlig på nitti-tallet, fulgt av nifs (nordisk Isfolket-samfunn) i 2003.
Slaget ved Hubbardton
Slaget ved Hubbardton var en trefning i Saratogafelttoget i den amerikanske uavhengighetskrigen. Morgenen 7. juli 1777 tok britiske styrker under general Simon Fraser igjen de amerikanske baktroppene som trakk seg tilbake fra Fort Ticonderoga. Det var det eneste slaget under revolusjonen som ble utkjempet i Vermont.
Nordlands Trompet
Nordlands Trompet er et topografisk dikt skrevet av den norske dikterpresten Petter Dass (1647–1707).
Gulskogen skole
Gulskogen skole er en barne- og ungdomsskole på Gulskogen i Drammen som ble åpnet 1. august 2001.
Peperonota
Peperonota er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Survivor
Mottakelse
Survivor har vært meget suksessfylt i USA, og har flere ganger blitt stemt opp blant «Topp 10» serier. Serien har blitt kalt «Mother of all reality shows» (den opprinnelige av alle realityserier), og kom på TV.com sin tredjeplass over mest innflytelsesrike serier på 2000-tallet.
De to første sesongene har hatt høyest gjennomsnittlig seertall, med sesong to på topp med 30 millioner, tett fulgt av første sesong med 28,3 millioner. Rekorden for en enkeltepisode har imidlertid første sesong, hvor finalen ble sett av hele 51,7 millioner. Dette er det nest høyeste seertallet for et enkeltprogram for dette tiåret, såvidt slått av aller siste episode av situasjonskomedien Venner for livet.
Finalen
Sandra Diaz-Twine, Parvati Shallow og Russell Hantz kom til finalen, Sandra Diaz-Twine fikk flest stemmer fra juryen og vant.
Brok
Etymologi
var den ogsaa. Det var ikke sømmeligt, at den var til Syne, og den gjordes derfor kortere end Overklædningen. Kvindesærken var mindre slut-tende end Mandens, da det var en stor Skam, om hans Brystvorter saas. Bro gene var enten lange med Fødder i, leistabrækr (S o k k e -b r o g e), ell. til Anklerne, okulbrækr, ell. de var delte ved Knæet. Den øverste Del beholdt Nav-
Bergseminaret
Bakgrunn
Herman Wedel Jarlsberg ble i 1811 kalt til København for å forhandle om et norsk universitet, og 2. april 1811 ble det foreslått å opprette et universitet i Norge med sete i Bergseminarets bygning. Det ble nevnt spesielt at Kongsberg lå i trygg avstand fra svenskegrensen, og at husrom og brensel falt langt billigere enn i Christiania. Leveviset ble fremhevet som enkelt «uden Yppighed og Overdaad». 2. september 1811 kom det kongelige reskript som fastslo at et universitet i Norge skulle opprettes, og at Kongsberg var ansett som «det passeligste og bequemeste Sted» for en norsk universitetsby. Opprettelsen ble feiret som en nasjonal folkefest over hele landet 11. desember 1811. På Kongsberg var det festprosesjon til kirken, dans og kanonsalutt, festsupé og i tillegg bespisning av 934 fattige, med øl og vin til maten. Stor var skuffelsen da det et par måneder senere ble kjent at universitetet likevel skulle ligge i Christiania.
Maurtåken
Maurtåken (også kjent som Mz 3, forkortelse for Menzel 3) er en planetarisk tåke som ligger rundt 3,000 lysår unna jorden i stjernebildet Vinkelhaken.
Calomacraspis
Utbredelse
Slekten er utbredt i Mellom-Amerika og det nordlige Sør-Amerika, fra Mexico i nord til Brasil i sør.
Wishbone Ash
1969–1973
Gruppen solgte til gull i 1972 med albumet Argus og ble samtidig kåret til årets beste rockealbum av leserne til musikkmagasinet Sounds. Utgivelsen inneholder episke kjenningsmelodier, god vokalharmoni, instrumental presisjon og noen av de beste låtene til Wishbone Ash. Innflytelsen av utgivelsen var enorm og hadde en blanding av folk-rock, progrock og klassisk musikk som hjalp bandet fremover mot stjernestatus. Bandet ble etter denne utgivelsen et av verdens mest populære rockeband og fikk positiv kritikk for sine liveforestillinger.
1974–1976
Akkurat da bandets popularitet begynte å øke etter kraftanstrengelsen med Live Dates og den legendariske statusen til Argus fikk gruppen et stort tilbakeslag ved at Ted Turner pensjonerte seg og flyttet til den engelske landsbygda. Bandet erstattet da Turner med den nye gitaristen Laurie Wisefield og bandet flyttet til USA hvor de spilte inn og utga den kritikerroste utgivelsen There's the Rub.
1981–1985
I september 1982 ga de ut albumet Twin Barrels Burning som førte bandet tilbake til røttene med heavy rock. Utgivelsen klatret opp på de britiske albumlistene og havnet til slutt på en 22.-plass - den høyeste plasseringen siden New England. Bandet dro så på en omfattende turné fra desember til høsten 1983, inkludert en andre tur til India, og flere festivaler rundt omkring i Europa.
1991–1995
Etter å ha brukt mesteparten av 1990 på turné, gikk bandet tilbake til studio for å spille inn sin oppfølger til Here to Hear. Gruppen ble overrasket over at medgrunnleggeren og trommeslageren Steve Upton kunngjorde sin avgjørelse om å forlate bandet og musikkbransjen. Rystet, men bestemt, kontaktet bandet studiomusikeren Robbie France for å hjelpe bandet på noen innspillinger samt noen liveforestillinger. Likevel ble trommeslageren Ray Weston kontaktet av Andy Powell og tatt opp som fullt medlem i 1991. Etter nesten et helt år i studio ble albumet Strange Affair gitt ut på slutten av året. Denne utgivelsen hadde med de nye låtene Wings of Desire, Strange Affair og Standing in the Rain.
Sanremo-festivalen
Festival della canzone italiana di Sanremo, på norsk kjent som Sanremo-festivalen, er Italias største og eldste musikkonkurranse. Festivalen arrangeres av den italienske kringkasteren Rai og har blitt holdt årlig i byen Sanremo siden 1951. De første årene ble festivalen sendt på radio, men fra 1955 har konkurransen blitt sendt direkte på Rais hovedkanal Rai 1. Eurovision Song Contest, som har blitt arrangert årlig siden 1956, er basert på Sanremo-festivalen, etter forslag fra Rai. Fra 1956 til 1966 og de fleste årene etter 2011 har vinneren av Sanremo-festivalen også representert Italia i Eurovision Song Contest.
Vitne til mord
Handling
Den åtte år gamle amishgutten Samuel er på reise sammen med sin mor Rachel. Hun er nylig blitt enke og skal besøke sin søster i storbyen Philadelphia. På et offentlige toalett på jernbanestasjonen blir gutten vitne til mordet på en politimann. Etterforskeren John Book blir satt på saken og til sitt store sjokk oppdager han at gutten peker ut en kollega av ham som morderen. Denne oppdagelsen leder Book inn i et livsfarlig spill og når han blir alvorlig skadet innser han at hans eneste redning er å gå i dekning hos amishfolket. Men det blir ikke enkelt siden de er pasifister og meget religiøse. I tillegg mangler de moderne hjelpemidler slik som strøm og telefon. Livsstilen deres ligger langt fra Books harde hverdag, men ikke fjernere enn at det oppstår en erotisk spenning mellom ham og den unge enken Rachel. Imens leter de korrupte politifolkene ved avdelingen som besatt etter Book og etterhvert klarer de å lokaliseres hvor han er gått i dekning. Det hele utvikler seg til et åpent oppgjør mellom Book og politisjefen.
Hamlet
Tekstversjoner og datering
Utgivere av Shakespeares stykker har tradisjonelt delt dem inn i fem akter. Ingen av de tidlige tekstene av Hamlet var derimot satt opp slik, og skuespillets inndeling i akter og scener stammer fra en quarto fra 1676. Nyere tids utgivere følger vanligvis denne tradisjonelle akt-inndelingen, men anser den for å være utilfredsstillende.
Q1 er betraktelig kortere enn Q2 og F1, og kan være en rekonstruksjon basert på skuespillet slik Shakespeares teatergruppe fremførte det, av en skuespiller som besatt en mindre rolle (mest sannsynlig Marcellus). De lærde strides om hvorvidt utgaven var godkjent av forfatteren eller ikket. En annen teori er at Q1 er en forkortet versjon, spesielt beregnet på turneoppsetninger. Den teorien at Q1 ikke er ufullstendig, men derimot høyst egnet til scenebruk, har ført til minst 28 ulike oppsetninger av Q1 siden 1881.
Språk
Et uvanlig retorisk virkemiddel, hendiadyoin, forekommer flere steder. Eksempler på dette finnes i Ofelias tale ved slutten av «kloster-scenen»: «Th'expectancy and rose of the fair state» og «And I, of ladies most deject and wretched»''.
Feministisk
Ofelia har også blitt belyst av feministiske kritikere som Elaine Showalter. Ofelia er omgitt av mektige menn: faren, broren og Hamlet. Alle tre forsvinner: Polonius dør, Laertes drar og Hamlet unngår henne. Konvensjonelle teorier peker på at Ofelia blir drevet mot galskapen, når disse mektige mennene ikke lenger foretar beslutninger for henne. Feministiske teoretikere har argumentert at hun blir sinnssyk av skyld ettersom at Hamlets drap på hennes far oppfyller hennes (ubevisste) seksuelle behov for at Hamlet erstatter (dreper) faren slik at Hamlet faktisk og symbolsk kan ta farens plass. Showalter peker også på at Ofelia har blitt symbolet på den urolige og hysteriske kvinnen i moderne kultur.
Film og tv
Den første filmatiseringen av Hamlet var Sarah Bernhardts fem minutter lange film om fektescenen, fra 1900. Det var en enkel «lydfilm»; musikk og tale ble spilt inn på grammofonplater, som ble avspilt samtidig med filmen. Stumfilmversjoner ble laget i 1907, 1908, 1910, 1913 og 1917. I 1920 spilte Asta Nielsen rollen som en kvinnelig Hamlet som går gjennom livet forkledd som en mann. Laurence Oliviers film noir Hamlet fra 1948 vant Oscar-priser for beste film og beste hovedrolle. Hans tolkning la fokus på stykkets ødipale overtoner, i en slik grad at den 28-årige Eileen Herlie ble satt til å spille Hamlets mor, mens han selv, i en alder av 41, tok rollen som Hamlet.
I Norge
Flere kjente norske skuespillere har spilt rollen som Hamlet, blant dem Bjørn Sundquist på Det norske teatret i 1987, Aksel Hennie ved Oslo Nye Teater i 2006, Torbjørn Eriksen ved Rogaland Teater i 2014 og Espen Klouman Høiner ved Trøndelag Teater i 2015.
Slaget ved Forum Gallorum
Referanser
Informasjon er uthentet fra Encyclopædia Britannica, Dictionary of the Roman Empire, og Osprey Essential Histories, Caesar's Civil War (alle på engelsk).
Usurpasjon
Usurpator er således en betegnelse om en utfordrer til herskerposisjonen, ansett som illegitim/uekte tronarving. Betegnelsen forbindes gjerne med soldatkeisertiden i perioden 235–284 i romersk historie. Eksempelvis gjorde romerske Carausius, militær hærfører i romersk Britannia, opprør i 286 som usurpator, og erklærte seg som keiser i Briannia og nordlige Gallia (Imperium Britanniarum). I Sverige fikk i sin tid hertug og riksforstander Karl IX denne betegnelsen da han tok Sveriges kongekrone i avsetningskrigen 1598–1600 mot sin onkel og den legitime kong Sigismund.
Francesco Brancati
Forfatterskap
Brancati satte seg godt inn i de kinesiske klassikere og underviste også nyankommende jesuittmisjonærer i disse og i kinesisk kultur generelt. Han var også kartograf og laget et kjent kart over Songjiang-prefekturet ved Shanghai.
Den russiske arkimandritten Hyacint (Bitsjurin), som ledet den russiske ortodokse misjon i Beijing, publiserte i første del av 1700-tallet et utdrag av denne katekismen, tilpasset gresk ritus og ortodoks tro, der han utelot det som ikke passet med den russisk-ortodokse kirkes lære.
Percival Lowell
Astronomi
Lowell brukte mye tid på å studere Mars, og skrev tre bøker om planeten, blant annet «Mars and Its Canals» fra 1906. Lowell kartla en rekke linjer han mente måtte være kanaler, og hevdet at disse var laget av intelligente marsboere for å frakte vann fra polene mot ekvator. Denne ideen ble godt mottatt av folket, men ikke av andre astronomer, og Lowells anseelse falt. I 1909 ble Mount Wilson Observatory brukt til å studere Mars, og viste at kanalene var geologiske formasjoner og ikke utgravde kanaler.
A Part of Me
A Part of Me er et pop-album med Kurt Nilsen
Oljeekvivalent
​Olje- og gassreserver kan oppgis i standard kubikkmeter oljeekvivalenter (Sm³ o.e.)
Insekttåken
Insekttåken (katalogisert NGC 6302) er en planetarisk tåke som ligger rundt 4,000 lysår unna jorden i stjernebildet Skorpionen. Den er en av de mest lyssterke og ekstreme planetariske tåkene man kjenner til, og i sentrum av tåken ligger det en supervarm stjerne med en temperatur på minst 250,000 ℃.
Oscar Danielson
Oscar Danielson (født 1971 i Stockholm) er en svensk forfatter og musiker. Han er utdannet gitarpedagog og har gitt ut 5 plater og 3 bøker siden platedebuten i 1996.
Eidsiva Energi
Selskapets historie
I 2018 ble det kjent at Eidsiva Energi og Hafslund jobbet for å slå sammen kraftvirksomheten sin. I et avtaleutkast i mars 2019 står det at Hafslund Eco blir eier av 50 prosent av aksjene i Eidsiva Energi, mens nåværende eiere vil eie resterende aksjer gjennom holdingselskapet Innlandet Energi Holding.
Hrauneyjafoss-demningen
Hrauneyjafoss-demningen er en demning med et vannkraftverk i elva Tungná på Island. Dette anlegget har en totalt installert effekt på 152 MW, og stod ferdig utbygd i 1981, etter fire års byggearbeider.
São Jorge do Ivaí
São Jorge do Ivaí er en kommune i delstaten Paraná i sørregionen av Brasil.
Naturgass
Naturgass i Norge
Norge er en relativt stor eksportør av naturgass og produserte i 2005 85 milliarder Sm3. (94,6 Sm³ rikgass ) Dette gjør Norge til verdens sjuende største produsent av naturgass, men Norges produksjon utgjør kun rundt 3 prosent av verdens totale produksjon. Av gassen Norge produseres brukes om lag 745 millioner Sm³ til innenlands formål. , eller ca. én prosent. Den totale norske bruken av gass inkluderer også injeksjon (for å skape trykk på feltet), samt fakling og energiforsyning på feltene, tilsammen rundt 45 mrd Sm³.
Naturgass i miljøsammenheng
Naturgass har miljøfordeler i forhold til andre fossile brennstoff. Ved forbrenning av naturgass dannes hovedsakelig bare CO2, mens diesel og bensin slipper ut NOx, SO2 og andre stoffer som forårsaker sur nedbør. Kjøretøy drevet av gass, slik som busser og skip, blir framstilt som miljøvennlige, selv om CO2 er en drivhusgass. I Norge er Bergen den byen som har flest gassbusser i Norge, og er nest størst på gassbusser i Skandinavia, etter Skåneområdet i Sverige. Bussene har den fordelen at de slipper ut mindre NOx i nærmiljøet. NOx kan forårsake luftveisproblemer, og har skadelig effekt på jordsmonn og bygninger dersom nivået stiger over toleransegrensen. I Norge har det også blitt bygget en bilferge som går på gass, Glutra. Denne fergen ble bygget som et forskningsprosjekt, og stod ferdig i 2000. Flere gassferger er under bygging. Motivasjonen for bruk av naturgass i kjøretøy utenfor ellers belastede områder er å redusere Norges nasjonale utslipp av NOx, for å møte kravene i Gøteborgprotokollen, hvor Norge har forpliktet seg til å redusere disse utslippene med 30 prosent innen 2010.
European Liberal Youth
LYMEC ble dannet som Liberal Youth Movement of the European Community (derav forkortelsen, som fremdeles er i bruk) i 1976. Unge Venstre har vært fullt medlem siden 2002. Høsten 2006 var Unge Venstre vertskap for LYMECs halvårlige eksekutivmøte i Oslo.
Pro bono publico
Pro bono-organisasjoner
Enkelte organisasjoner spesialiserer seg på å organisere pro bono-arbeid. Mange av disse har utspring i Taproot Foundation (USA) som senere etablerte et globalt nettverk, Global Pro Bono Network. I Norge representeres bevegelsen av Prosperastiftelsen.
Abédi Pelé
Pelé spilte for en rekke store europeiske klubber, deriblant Olympique Marseille, Olympique lyonnais og Lille i Frankrike, Torino i Italia og 1860 München i Tyskland. Han fikk også 73 landskamper og 33 mål for.
Alfalfal vannkraftverk
Alfalfal vannkraftverk er et vannkraftverk i Chile. Dette anlegget har en totalt installert effekt på 160 MW, ble påbegynt i 1985 og stod ferdig utbygd i 1991.
Slaget ved Arginusai
Etterspill
Spørsmålet om hvordan generalene skulle stilles for retten ble så ført frem for forsamlingen. På den første dagen i debatten, klarte generalene å vinne sympati i folkemengden ved å plassere skylden for tragedien på stormen som hadde hindret redningsforsøkene. Uheldigvis for generalene var dagen etter festivalen Apaturia hvor familiene møttes. I denne konteksten var fraværet av de druknede ved Arginusai smertelig merkbart, og da forsamlingen møttes igjen, gikk initiativet over til de som ønsket å straffe generalene. En politiker som het Kallixeinos foreslo at, uten videre debatt, forsamlingen skulle stemme på skylden til generalene. Euryptolemos, en fetter av Alkibiades, og flere andre motsatte seg dette forslaget på grunnlag av at det var i strid med konstitusjonen, men de trakk tilbake sin protest etter at nok en politiker fremmet at samme straff som kunne legges på generalene, kunne legges på dem. Siden opposisjonens fra gulvet nå var brakt til ro, forsøkte generalenes anklagere å føre sitt forslag til avstemning.
Havforskningsinstituttet
Historikk
Forskningsstasjonen i Flødevigen ble opprettet i 1882, og er en av landets eldste marine forskningsstasjoner. Den har Skagerrak, Nordsjøen og kystsonen som sitt arbeidsområde, og var også den første som begynte med forsøk på oppdrett av fisk og skalldyr i Norge. Det internasjonale forskningsprosjektet MAR-ECO langs Den midtatlantiske rygg i 2004 ble også ledet herfra. Forskningsstasjonen i Matre ble etablert i 1971, og har forskning på laks som sin hovedoppgave. Forskningsstasjonen Austevoll åpnet i 1978 og arbeider mest med marine arter. I 2003 etablerte HI en avdeling i Tromsø – Havforskningsinstituttet Tromsø. Der ligger også Marbank – en nasjonal marin biobank med hovedfokus på bunnlevende makro- og mikroorganismer, bakterier og sopp (fungi).
Faste stasjoner
De faste stasjonene er angitt nedenfor, med opprettelsesår, kommune og havområde det gjøres målinger i, samt angivelse av gjennomsnittlig overflatetemperatur (1945–1990) på 1 meters dybde målt nærmest mulig midt i måneden:
Fylkesvei 8008
Fylkesvei 8008 går mellom Eibymoen og Gargia fjellstue i Alta kommune.
Tadj-ordenen
Insignier
Ordensbåndet var gult med smale kanter i lyst blått.
Idrettsskade
Akutte skader
Akutte skader oppstår gjerne som et følge av uhell eller ekstreme påkjenninger i forbindelse med fysisk aktivitet. De vanligste akutte skader er brudd og forstuelse.
Sayyid Qutb
Radikalisering
I 1949, mens Qutb var i USA, ble Hasan al-Banna, grunnleggeren av Det muslimske brorskapet, snikmyrdet av den egyptiske staten. For Qutb var det et tegn på at han måtte velge hvilken side han stod på. I 1952 ble han medlem i Det muslimske brorskapet. Han ble redaktør av bladet deres, og ble snart kjent som en av hovedideologene av islamismen i Midtøsten.
«En ny jahiliyya»
Qutb mente at islam lot menneskene forene disse to sidene av seg selv, fordi islam forente alt og alle under hakimiyya, Guds herredom. Menneskene hadde gjort størst fremskritt i islams tidligste dager, da muslimer levde bare for Gud. Men skillet, som opprinnelig var kristendommens feil, hadde også infisert islam. Qutb sa at å skille det hellige fra det verdslige, eller å godta andre kilder enn Koranen for lover, etikk eller moral, var å nekte at bare Gud var herre. Å gjøre det, sa han, var det verste lovbruddet i islam, shirk, å avslå Gud. Siden alle muslimske land, og alle muslimer, godtok og var glad i shirk og jahiliyya, kunne de ikke kalle seg muslimer lenger. Islam, sa Qutb, var utdødd.
Alliance of Liberals and Democrats for Europe Party
ALDE ble stiftet den 17. mars 1976.
Odd André Elveland
Prosjekter
Parallelt med utøvende virksomhet har han drevet utstrakt pedagogisk virksomhet og instruert en rekke storband og lignende ensembler. Gjennom arbeidet med Improbasen, Barnas Jazzhus, og den internasjonale festivalen Kids in Jazz, har han initiert omfattende opplæringsprosjekter i Norge, Sverige, Danmark, Sveits, Østerrike og Japan. I 2014 mottok han Ella-prisen for sitt arbeid med barn og jazz.
Friedrichswerdersche Kirche
Friedrichswerdersche Kirche ble brukt av flere konfesjoner (simultankirke). Det dreide seg om både en forent prøyssisk og en franskreformert kirke.
I (album)
I er Kurt Nilsen sitt debutalbum.
NGC 6751
NGC 6751 er en øyelignende planetarisk tåke som ligger rundt 6,500 lysår unna jorden i stjernebildet Ørnen. Overflatetemperaturen til sentralstjernen har blitt estimert til å være 140,000 °C.
Jochen Pietzsch
Pietzsch vant en olympisk bronsemedalje under i aking Vinter-OL 1984 i Sarajevo. Sammen med Jörg Hoffmann kom han på tredjeplass i toer for menn bak vesttyske Hans Stangassinger / Franz Wembacher og Jevgenij Belussov / Aleksander Beljakov fra Sovjetunionen.
Bjørn Pettersen
Biografi
Under høyesterettsbehandlingen i 1988 begrunnet han sitt valg av livsstil med ønsket om «å utforske livet og miljøet, og sprenge grenser for forståelsen av tilværelsen» og viste til at asketisk praksis og ritualer er kjent fra både kristen og hinduistisk troslære. I 1992 uttalte han at «den filosofiske dimensjonen i min utdanning blir styrket gjennom måten jeg lever på». Hans daværende advokat John Christian Elden (som førte saken pro bono) hevdet under behandlingen av saken mot universitetet i Høyesterett i 1996 at «huleboertilværelsen er et uttrykk for asketisk selvdisiplin, og bør ifølge professor Jan Brøgger kunne omfattes med respekt». Videre skrev Elden at «han har avlagt de fleste eksamener, og er i ferd med å avslutte sin akademiske utdanning. Han har ikke utvist noen opptreden som gjør de sanksjonsmuligheter som fremgår av universitetsloven anvendelige. Han har en individuell og annerledes livsstil, der han blant annet er bosatt i en jordhule i nærheten av universitetsområdet».
Flisenonsblom
foemina er det samme som femina, latin for kvinnelig. Det er muligens en feilaktig stavemåte fra middelalderen
Fagskolen i Kristiansand
1. januar 2020 ble den sammenslått med fagskolen i Grimstad og fikk navnet Fagskolen i Agder.
Hafslund Eco Vannkraft Innlandet
Historie
Da selskapet kun var underlagt Eidsiva Energi produserte de årlig 3,4 milliarder kilowattimer (TWh) fornybar vannkraft i 20 hel- og 24 deleide produksjonsanlegg.
Sosialistisk folkeparti (Cuba)
Kritikken av PSP
Den største motsetningen mellom PSP og andre revolusjonære grupper, gikk imidlertid langs den nasjonale dimensjonen. PSP oppfattet seg som en internasjonalistisk bevegelse og som deltaker i en verdensomspennende konflikt mellom sosialisme og kapitalisme. Et naturlig utslag av dette var blant annet at PSP organiserte og sendte en kontingent på over 1000 cubanske kommunister og PSP-sympatisører til Spania under den spanske borgerkrigen, 1936–1939. I motsetning til PSP var så godt som samtlige andre revolusjonære grupper på 1930-, 40- og 50-tallet klart nasjonalistisk orientert. De blodige uavhengighetskrigene mot Spania på 1800-tallet og opplevelsen av USAs sterke innflytelse på Cuba etter 1898, hadde gitt grobunn til en sterk nasjonalfølelse som forente cubanerne på tvers av økonomiske og sosiale skillelinjer. I den sammenhengen opplevdes PSPs vekt på kommunistisk teori og teoretiske begreper som klassekamp og sosialisme som tåkeprat og et blindspor.
Miranda Douro-demningen
Demningen er en 80 meter høy og 263 meter lang gravitasjonsdam i betong. Den skaper et reservoar som har et største oppdemmet vannvolum på 28 millioner m³.
Utrop
Utrop er en norsk avis som utgis elektronisk hver uke. Majoran Vivekananthan er initiativtaker og ansvarlig redaktør.
Nettutgaven ble etablert 25. oktober 2001, mens første utgave av papirversjonen kom 15. juni 2004. Avisen har journalister fra hele verden. Utrop A/S gir også ut Lixom, driver portalene under Eminol.com, Utrop TV Ishqhet.no og underholdningsportalen soundasia.no. Daglig leder Alfredo Biamont
Mesterbakeren
Selskapet leverer sine varer lokalt rundt om i Norge med produksjon ved ni egne bakerier og elleve andre bakerier.
Ryfast
Bakgrunn og historikk
Rammene for prosjektet er lagt i «Fylkesdelplan for areal og transport i Ryfylke 2002–2011». Tanken om et fast veisamband mellom Ryfylke og Jæren oppsto på 1970-tallet, da det kom opp et forslag kalt SOLSTA, hvor tunnellen skulle gå direkte mellom Tau og Stavanger sentrum. Senere gikk planene over til å bygge rørbru over Høgsfjorden. Konseptet med rørbru er en hul konstruksjon i stål og/eller betong med oppdrift nedsenket og forankret i havbunnen noen meter under havoverflaten. Med en slik løsning kan skipstrafikk passere uten hindring. I 1980- og 1990-årene ble det gjennomført flere utredninger for fjordkryssing i Rogaland med rørbru.
Som et ledd i å arbeide ut underlagsmateriell for ei beslutning om å godkjenne prosjektet ble det i 1995 og 1996 gjennomført forsknings- og utviklingsarbeid av Statens vegvesen i samarbeid med ei gruppe private firmaer. I 1998 gikk Fylkestinget i Rogaland inn for å realisere rørbruprosjektet. Prosjektet ble derimot ikke prioritert sentralt og i 1990-årene kom undersjøiske veitunneler som Rennfast- og Vigra–Ålesund-tunnelene. Dette bidro til at det ble utredet andre muligheter for ryfylkeforbindelsen, som undersjøisk veitunnel fra de tettbygde områdene Tau og Jørpeland i Strand kommune til Stavanger.
I november 2009 sa prosjektleder i Statens vegvesen, Tor Geir Espedal til Teknisk Ukeblad at det er usikkert om prosjektets trafikktall holder mål. Men etter at en ny RTM-analyse ble publisert i mars 2010, viste det seg at trafikktallene er holdbare. Det ble derfor regnet som realistisk å operere med en gjennomsnittlig årsdøgntrafikk på 4 000, som tidligere antatt.
Prosjektets innhold
Statens vegvesens planer for Ryfast-realiseringen innebar utbygging av tre tunneler, i tillegg til utbedringer på Rv13 mellom Solbakk og Sand. Eiganestunnelen på E39 ble også innlemmet i prosjektet, og ble bygget som firefeltsvei og utvidelse av motorveien gjennom Stavanger frem til Tasta bydel.
Fylkesvei 7980
Fylkesvei 7980 går mellom Bredbuktnes (Govdavuohpenjárga) og sentrum i Kautokeino kommune.
Pedagogisk-psykologisk tjeneste
PP-rådgiver
Pedagogisk-psykologisk rådgiver er en fagstilling i PPT som vanligvis krever utdanning i psykologi, pedagogikk eller spesialpedagogikk på master- eller profesjonsnivå. Det finnes også andre fagstillinger i PPT, som logoped og sosionom.
Vanlige problemstillinger
Elever som ikke får tilstrekkelig utbytte av tilpasninger av det ordinære opplæringstilbudet har rett til spesialundervisning. Vanlige henvisningsgrunner kan være konsentrasjonsvansker, vansker med oppmerksomhet, lese- og skrivevansker, lærevansker, gjennomgripende utviklingsforstyrrelse (asperger og autisme), psykisk utviklingshemming, emosjonelle og sosiale vansker, språkvansker og atferdsvansker. Det er elevens funksjonsnivå og individuelle forutsetninger, og ikke en eventuell diagnose, som er avgjørende for behovsvurderingen.
Fredrikstad Fotballklubb
Historie
Tilfeldigheter ville ha det til at engelskmannen H.W. Kenworthy, som bodde i Sarpsborg, ønsket å spille den engelske idretten fotball. Han reiste derfor til Fredrikstad for å delta på FFKs treninger. Da han kom hjem til «Sarp» ønsket han å etablere en klubb også der. Ideen ble godt mottatt i Sarpsborg, og Sarpsborg FK ble grunnlagt åttende mai 1903. Den første kampen mellom de to lagene ble spilt året etter foran 600 tilskuere. FFK vant den historiske kampen 4-0. Sarpsborg og Fredrikstad etablerte den første kretsserien, og inspirerte til opprettelsen av mange nye klubber i årene som fulgte.
Opprykk, cupgull og nedrykk
Mandag 23. november 2015 presenterte klubben Jan Halvor Halvorsen som ny FFK trener etter at Arne Erlandsens kontrakt med klubben ikke ble forlenget.
Drakt og logo
FFKs logo, en vimpel med en fotball og initialene F.F. (den originale forkortelsen for Fredrikstad Fotballklubb var F.F.), har forblitt omtrent uendret siden den ble introdusert i 1909. Vimpelen var opprinnelig grønn og hvit, men da Fredrikstad introduserte de nåværende røde og hvite draktene, så endret også vimpelen farger.
Framneshaven (Tinker’n)
Parken
Med midler fra Bydel Frogner og Sparebankstiftelsen DNB ble parken oppgradert i 2015, med en rekke lekeapparater på platået.
Fredrikstad Fotballklubb
Seriemesterskap (9)
1937–38, 1938–39, 1948–49, 1950-51, 1951-52, 1953-54, 1956-57, 1959-60, 1960-61.
Pocinho-demningen
Demningen
Det går en kjørevei over demningen og det er en fisketrapp her.
Stefan Krauße
Krauße vant en olympisk sølvmedalje i aking under vinter-OL 1988 i Calgary. Sammen med Jan Behrendt kom han på andreplass i toer for menn, bak sine landsmenn Jörg Hoffmann og Jochen Pietzsch.
Yarlung Tsangpo
Den passerer så delstaten Arunachal Pradesh i India, der den er kjent som Dihang.
Boxvikstunnelen
Boxvikstunnelen er en veitunnel som ligger vest på Orust. Den ble åpnet i 1958 og er 74 meter lang, dermed er den Sveriges første og korteste veitunnel.
Fotball
Historie
Moderne fotball kommer fra Storbritannia, og dagens fotballregler stammer fra arbeidet med å standardisere reglene for en rekke varianter av fotball som ble spilt på privatskoler i England på 1800-tallet. Det ble spilt fotballignende spill i Storbritannia også før dette, men spillet var mer voldelig og uorganisert og foregikk gjerne som kamper mellom hele landsbyer. Som følge av dette ble fotballspill flere ganger forbudt, blant annet av en rekke konger under hundreårskrigen (1337–1453).
Spillet
Hvert lag har én målvakt som kan berøre ballen med hendene, men bare innenfor eget straffefelt. De øvrige spillerne har ikke lov til å berøre ballen med hendene med vilje annet enn ved innkast, som foretas når ballen er gått ut av spill langs langsidene. Spillerne bruker primært føttene til å føre ballen, men de kan også bruke andre kroppsdeler (særlig «heading» av ballen med pannen) såfremt det ikke er hendene eller armene. Under vanlig spill kan alle spillere sende ballen i alle retninger og bevege seg fritt omkring på banen, men spillet stanses om en spiller mottar ballen fra en medspiller etter å ha vært i offsideposisjon da ballen ble sendt. Offsideposisjon vil si å være nærmere motpartens mållinje enn både ballen og nest siste motstander, men regelen gjelder ikke om spilleren befinner seg på egen banehalvdel.
Spillere, utstyr og dommere
Hvert lag består av maksimalt elleve spillere (utenom innbyttere), hvorav én er målvakt. Reglene krever dessuten at et lag må bestå av minst syv spillere. Målvaktene er de eneste spillerne som har lov til å behandle ballen med hendene, og da bare innenfor eget straffefelt; de øvrige spillerne bruker bare hendene til å ta innkast. Selv om treneren tildeler utespillerne (de øvrige spillerne utenom målvakten) bestemte posisjoner på banen, er disse rent taktiske og ikke definert eller påkrevd av reglene.
Ball
Selve fotballen er kuleformet med en omkrets mellom 68–70 cm, vekt mellom 410 og 450 gram og overtrykk mellom 0,6 og 1,1 bar ved havnivå. Tidligere bestod ballen av lærstykker som var sydd sammen, mens moderne fotballer er syntetiske.
På banen
Dommeren kan straffe forseelser med en advarsel (gult kort) eller utvisning (rødt kort). To gule kort i samme kamp fører også til rødt kort og med det utvisning. Spillere som utvises, kan ikke erstattes av innbyttere. Selv om reglene lister opp regler for hvilke forseelser som fører til straff, er definisjonene vide, og særlig forseelsen «usportslig opptreden» kan benyttes av dommeren til å straffe adferd som er imot spillets ånd uten å være dekket av bestemte forseelser. Dommeren kan tildele gult eller rødt kort til samtlige spillere, herunder benyttede og ubenyttede reserver og spillere som er blitt byttet ut. Trenere og annet støtteapparat kan ikke få gult eller rødt kort, men kan bli bortvist fra det tekniske området om de ikke oppfører seg på en ansvarlig måte.
Internasjonale turneringer
For klubblag er det de kontinentale klubbmesterskapene som har størst anseelse, slik som Mesterligaen (menn, kvinner) i Europa og Copa Libertadores (menn, kvinner) i Sør-Amerika. På herresiden deltar vinnerne av de kontinentale turneringene i det årlige VM i fotball for klubblag. En tilsvarende turnering for kvinner er planlagt med start i 2017.
Nasjonale turneringer
I enkelte latinamerikanske ligaer er systemet noe annerledes: Her deler man fotballsesongen inn i to deler, apertura («åpning») og clausura («avslutning»), der det kåres en vinner i hver.
Nasjonale turneringer for menn
Den øverste divisjonen innen herrefotballen i Norge er Eliteserien, som siden 2009 består av 16 lag. Serien ble startet i 1937 under navnet Norgesserien, men dekket den gang ikke de tre nordligste fylkene (Nordland, Troms og Finnmark) og Sogn og Fjordane; lag fra de tre nordligste fylkene fikk først være med i 1972. Store reiseavstander ble benyttet som argument mot at nordnorske lag skulle være inkludert. Fra 1948 til 1962 ble serien kalt Hovedserien, før navnet var 1. divisjon fra 1963 til 1989. I sesongene 1990–2016 har det offisielle navnet vært Tippeligaen som følge av en sponsoravtale med Norsk Tipping, men fra og med sesongen 2017 vil Eliteserien også være ligaens offisielle navn.
Friluftshuset
Eksterne lenker
Region Stavanger om frilufshuset
Chang Jiang
Geografi
I den nordlige del av provinsen Jiangxi ligger Poyangsjøen, Kinas største innsjø, og den har også Yangtze som sitt utløp. Elven renner så nord- og østover gjennom provinsene Anhui og Jiangsu, mottar enda mer tilløp fra utallige mindre innsjøer og elver, og når så til slutt Østkinahavet ved Shanghai.
Det er vanlig å dele inn elven i fire avsnitt:
Slaget ved Oriskany
Bakgrunn
Da St. Leger fikk føre at Herkimer og hans unnsetningsekspedisjon var på vei, sendte han Joseph Brant, en Mohawkhøvding, med mer enn 400 indianere, og John Johnson med hans milits av lett infanteri for å avskjære dem. De braket sammen ved Oriskany Creek.